OpenLLM-France/wikimedia huggingface dataset:
# Calvi (Korsika)

Calvi :
| Anv korsek | Calvi |
| Melestradurezh ||
| Stad | Frañs |
| Rannvro | Korsika |
| Departamant | Korsika-Uhel (isprefeti) |
| Arondisamant | Calvi (pennlec'h) |
| Kanton | Calvi (pennlec'h) |
| Kod kumun | 2B050 |
| Kod post | 20260 |
| Maer Amzer gefridi | Ange Santini 2014 − 2026 |
| Etrekumuniezh | Communauté de communes de Calvi Balagne |
| Lec'hienn web | http://www.villedecalvi.fr |
| Poblañsouriezh ||
| Poblañs | 5 746 ann. (2021) |
| Stankter | Kemennad faziek : niver dic'hortoz. ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 81 m bihanañ 0 m — brasañ 700 m |
| Gorread | 31,2 km² |
| kemmañ |
Calvi zo ur gêr e rannvro Balagna, e gwalarn Korsika. Ur gumun eo hag un isprefeti en departamant Korsika-Uhel eo. Er bloavezh 2020 e oa 5766 a annezidi.

## Lec'hanvadurezh

An anv korsek Calvi a zeu eus al latin calvus hag a dalv kement a moalded, rak an aod, aet kuit e wiskadoù gorre maen-greun, a laka da soñjal en dra-se.

## Yezh

Calvesi a vez graet eus an doare korseg komzet eno, deuet eus al latin, rannyezhoù italianek tuscanu ha genuvese ha re Balagna.

## Istor

Annezet e oa al lec'h ken abred hag an neolitik.
En IIvet kantved goude JK e voe anvet Calvi « porzh brudetañ an enezenn » gant an douaroniour aleksandriat Klaudios Ptolemaios (90-168).
Er Grennamzer e voe feal ar gêr da Republik Genova.
E 1794 e voe sezizet ar gêr e-pad daou viz. Klask a reas Pasquale Paoli, kevredet gant ar Saozon, adkemer ar gêr diouzh ar C'hallaoued. E-pad an noz etre an 13 hag ar 14 a vie Gouere e voe kemeret kreñvlec'h Mozzelo gant an amiral Nelson. Kollet e voe ul lagad gantañ e-pad sez gwiskadell ar gêr.
E-pad an Eil Brezel-bed e voe Calvi ul lec'h pouezus eus ar rezistañs.

## Monumantoù ha traoù heverk

* Ar wikadell.
* Tour an Holen.
* Iliz-veur Sant Yann-Vadezour.
* Ar porzh.

## Liamm diavaez

* Lec'hienn ofisiel ar gêr : https://ville-calvi.corsica/
a vo kavet e Wikimedia Commons.

## Daveoù ha notennoù

* ↑ Roadennoù ofisiel e lec'hienn an EBSSA
# Calvisano

Calvisano zo ur gumun en Italia, e proviñs Brescia e Lombardia.
# Calvi Risorta

Calvi Risorta zo ur gumun en Italia e proviñs Caserta, e rannvro Campania.
# Calvi dell'Umbria

Calvi dell'Umbria zo ur gumun eus Italia, e proviñs Terni, e rannvro Umbria.
# Calvi (Campania)

Calvi zo ur gumun en Italia, e proviñs Benevento, e rannvro Campania.
# Calvignano

Calvignano zo ur gumun eus Proviñs Pavia e rannvro Lombardia.
# Calvignasco

Calvignasco a zo ur gumun italian, e Meurgêr Milano.

## Liamm diavaez

a vo kavet e Wikimedia Commons.
# Calvizzano

Calvizzano zo ur gumun eus Italia, e Meurgêr Napoli, en Campania.
# Baradoz

Ar Baradoz, pe Liorzh Eden er Bibl, eo an anv a roer da lec'h an evurusted goude ar marv hervez levr ar C'heneliezh, unan eus levrioù ar Bibl hag ar relijion gristen (n'emañ ket ar ger el levr avat). Dre-se emañ meizad ar baradoz evel ul liorzh er yuzeviezh hag en islam ivez. Lec'hioù an evurusted da vezañ tizhet gant an Anaon a gaver e meur a relijion all.

## Gerdarzh

Paradoz (benel) ha baradoz (gourel) eo an anvioù brezhonek. Meneget eo ar ger barazoez e Catholicon 1499, troet e galleg gant paradis hag e latin gant paradisus, a zo deuet eus an henc'hresianeg παράδεισος parádeisos, ha hemañ deuet eus an henberseg *parādaiĵah- "kloz mogeriet". En henberseg e kaver ar furm 𐎱𐎼𐎭𐎹𐎭𐎠𐎶 p-r-d-y-d-a-m /paridaidam/ hag en avesteg 𐬞𐬀𐬌𐬭𐬌⸱𐬛𐬀𐬉𐬰𐬀 pairi-daêza-. pardesu, "domani".
Liorzhoù bras mogeriet zo bet kavet kalz a roudoù anezho, pa veze an Impalaeriezh iranat kentañ en he barr. Kentañ meneg eus ar ger henc'hresianek παράδεισος parádeisos "parkoù evit klenkañ loened" a zo bet kavet en Anabasis skrivet gant Ksenofonos (deroù ar 4vet kantved a-raok Krist). En arameeg e kaver pardaysa gant ar ster "park roueel", hag en hebreeg פַּרְדֵּס pardes, o talvezout kement ha "gwerjez" en Tanac'h (Kanenn ar C'hanennoù 4:13, Eklesiastes 2:5 ha Nehemia 2:8). Er Septant (3$^{de}$–1$^{añ}$ kantved a-raok Krist), ar ger henc'hresianek παράδεισος parádeisos a vez implijet koulz evit treiñ an hebreeg פרדס pardes ha גן gan, "liorzh" : ac'hann e teu ar boaz da lakaat "baradoz" ha "Liorzh Eden" da genster. Heñvel a lenner er C'horan m'emañ ar ger arabek فردوس firdous "paradoz".
N'ouzer ket penaos eo deuet ar furmoù brezhonek kozh ha nevez gant un /o/ da ziskouez ar sonioù [i] pe [ei]. Hervez menegoù gwelet e Devri, ar pennanv baradoz zo bet gwelet stankoc'h, met paradoz a vez meneget gant Gregor Rostren ha pelloc'h gant Abeozen. Un adster baradoz / paradoz a weler ivez evit envel an telt, ur goudorig evit delwennoù a vez savet keit ur gouel pe war hent ur prosesion.

## Daveoù

* ↑ Folio 17, etre "baraz" ha "barbari".
# Bara-rezin

Ar bara-rezin zo viennerezhoù e stumm ur maligorn, graet gant toaz go feilhennet, rezin sec'h ha koaven gwestell. Debret e vez da lein pe da verenn-vihan dreist-holl.
En Europa an Norzh ha Norzhamerika e vez fardet gant toaz bara sukret pe toaz brioch ha n'eo ket gant toaz bara-kornek.
Tennañ a ra ar bara-rezin da gouignoù a gaver en Alamagn, Aostria ha Lec'hlenn, evel ar schnecken (« maligorned » en alamaneg) hag ruilhennoù kanell (anvet kanelbulle e svedeg).
# Barack Obama

Barack Hussein Obama II (distaget /bəˈɹɑːk oʊˈbɑːmə/), bet ganet d'ar 4 a viz Eost 1961 e Honolulu, zo ur politikour eus ar Stadoù-Unanet, a voe 44vet prezidant ar vro-se.
Genidik e oa e dad du eus Kenya hag e vamm wenn eus Kansas, sellet e vez outañ evel prezidant afroamerikan kentañ SUA eta. Studioù en deus graet e Skol-veur Columbia hag e Skol-veur Harvard. Da senedour e oa bet dilennet e stad Illinois er bloaz 2005, hag eñ an hini yaouankañ eus holl senedourien ar vro.
Ezel eo eus ar Strollad demokrat, hag e oa aet war ar renk evit dont da vezañ danvez-prezidant an demokrated evit dilennadeg prezidant ar Stadoù-Unanet e miz Du 2008. Gounezet en doa war Hillary Clinton evit bezañ danvez-prezidant ar strollad demokrat. D'ar 4 a viz Du 2008 e voe trec'h war John McCain (republikan), ha dilennet e voe da brezidant Stadoù Unanet Amerika. D'an 20 a viz Genver 2009 e voe e-karg. Addilennet e voe d'ar 6 a viz Du 2012 evit un eil prantad pevar bloaz, a-enep ar republikan Mitt Romney.

## Bugaleaj ha studioù

E dad, Barack Obama Senior, a oa un ekonomour hag ur politikour eus Kenya, bet ganet e 1936 ha marvet e 1982 en ur gwallzarvoud karr-tan en Afrika. E dad-kozh a-berzh e dad a oa Hussein Onyango Obama (1895-1979), diwar-se e eil anv-bihan.
Savet e oa bet e dad en un endro muzulman met dizoue e oa.
E vamm a oa Stanley Ann Dunham (1942-1995), ur vaouez wenn anezhi. Savet en un endro kristen, met agnostik e oa-hi. Diwar ur c'hrign-bev eo marvet.
Desavet eo bet Barack Junior gant e dud-kozh a-berzh mamm. Torret e voe dimeziñ e dud e 1964, ha Barack n'en deus gwelet e dad nemet ur wech en e vuhez, d'an oad a zek vloaz.
E 1965 ec'h addimezas e vamm gant un den eus Indonezia, bevañ a reas Barack eno ganto e-pad 4 bloaz. Un hanterc'hoar en deus bet, Maya Soetoro. Kelennerez eo-hi bremañ e Hawaii. E vamm-gozh a-berzh-mamm a oa aet da Anaon dres a-raok na vije aet an trec’h gant he mab-bihan d'an dilennadegoù prezidant.
Goude mont kuit eus ar skol e reas studioù uhel adalek 1979. Mont a reas da Skol-Veur Columbia (e kêr New York) ma tapas un testeni war ar skiantoù politikel hag arbennik war an darempredoù etrebroadel e 1983.

## Tiegezh

Dimezet eo Barack Obama gant Michelle Obama abaoe 1992. Gwiraourez eo bet. Div verc'h zo dezho, Malia Ann, bet ganet e 1998, ha Natasha ("Sasha"), bet ganet e 2001. Bevañ a raent e Chicago kent mont da chom d'an Ti Gwenn.

## A-raok dont da brezidant

Dont a reas da vezañ senedour Illinois eus 1997 da 2004, ha senedour er C’hongres amerikan eus 2005 da 2008.

## Amzervezh prezidant

Fall e oa stad an ekonomiezh pa oa bet anvet da Brezidant goude George Walker Bush. Goulennet en deus digant ar C'hongres ur sammad dreistordinal a 787 000 000 000 a zollaroù evit klask lakaat un termen da giladenn an ekonomiezh. Graet eo bet ar Stimulus Bill eus ar raktres-se gantañ. Degaset en deus arc'hant ivez d'ar bankoù ha d'ar c'hompagnunezhioù sevel kirri.

## Liammoù diavaez

* (en) (es) Lec'hienn ofisiel Barack Obama
# Baraer

Ur baraer, ur fornier, ur pober, ur bouloñjer zo un den a fard bara en ur forn.
Labourat a ra gant bleud ha dour d'ober an toaz en ul laouer-doaz. Goude e vez meret an toaz gantañ, ha lakaet da boazhat en ur forn tomm-gor, gant ur bal-forn.
Pastezerien e vez ar varaerien a-wechoù ivez. Hervez ar broioù e c'hallont kaout ur statud a artizaned, evel e Bro-C'hall ma'z eus muioc'h-muiañ a gevezerezh etre int ha ar gourstalioù.

## Anv-tiegezh

Evel kalz anvioù micher eo deuet da vezañ un anv-tiegezh brezhonek : Fornier hag Ar Fornier. Gallekaet eo bet e Fournier ha Le Fournier gant marilh ar boblañs.
# Baragaonleg

Ur yezh sinek-tibetek eus is-skourr Yezhoù tibetek ar c'hreiz eo ar baragaonleg (barangaunle, baragaun pe bhoti gurung) komzet gant tro-dro da 1.600-2.200 den (1991) e Nepal.
Div rannyezh ez eus:
* Djarkoteg (jharkot)
* Kagbeneg (kagbeni)

## Gwelet ivez

* Yezhoù sinek-tibetek
* Yezhoù tibetek rik
# Baraerez Aljubarrota

Baraerez Aljubarrota (portugaleg : A Padeira de Aljubarrota), pe Brites de Almeida, zo un harozez portugalat vojennel a gemeras perzh en he doare en Emgann Aljubarrota e 1385, ma voe trec'h Portugaliz war arme Roue Kastilha. Gant he fal-forn e lazhas seizh soudard kastilhat a oa o kuzhat en he zi-forn.

## Liammoù diavaez

* (pt) Brites de Almeida, padeira de Aljubarrota
* (pt) Brites de Almeida: Uma Lenda do Feminismo Medieval, gant João Correia de Sá, Capazes, 24/03/2018

## Notennoù

* ↑ E Portugal ha Spagn, karelloù feilhañs kinklet.
# Baragiano

Baragiano a zo ur gumun en Italia e proviñs Potenza hag e rannvro Basilicata.
# Bara (louzoù)

Bara a vez lavaret ivez eus meur a louzaouenn, gwelet evel boued da loened zo, evel
* bara-an-evn
* bara-an-hoc'h
* bara-an-ozhac'h-kozh
* bara-gad
* bara-koukoug

## Pennad kar

* Bara
# Baradili

Baradili zo ur gumun eus Proviñs Oristano en enez Sardigna.
# Cabizuela

Cabizuela zo ur gumun eus Spagn, e proviñs Ávila, en Kastilha ha León.
# Cabo Honduras

Cabo Honduras, anvet Punta de Caxinas ha Punta Castilla ivez, zo ur beg-douar e Republik Honduras war aod ar Mor Karib.
Gweladennet e voe gant Cristóbal Colón e-kerzh e bevare beaj da Amerika, p'edo o verdeiñ a-hed aod Kreizamerika etre miz Gouhere 1502 ha miz Mae 1503.
# Cabo Touriñán

Cabo Touriñán zo ur beg-douar, war aod ar Meurvor Atlantel, e Muxía, e proviñs A Coruña, e Galiza, hag al lec'h eus Spagn ar muiañ er c'hornôg. Un tour-tan zo eno.
# Cabiate

Cabiate zo ur gumun hag ur gêriadenn en Italia, e Proviñs Como, e rannvro Lombardia.
# Cabo Rojo

Cabo rojo (Kab ruz) zo un anv-lec'h spagnolek.
* Cabo Rojo, Puerto Rico
* Cabo Rojo (Mec'hiko), e Veracruz
* Cabo Rojo (Republik Dominikan), e Proviñs Pedernales

## Pennadoù kar

* Cabo Blanco
* Cabo Verde
# Cabo da Roca

Cabo da Roca (Beg ar Roc'h e brezhoneg) zo ur beg-douar e Portugal hag ar beg-douar pellañ er c’hornôg e lodenn gevandirel Europa hag el Ledenez iberek ivez evel-just. Gant Romaned an Henamzer e veze anvet Promontorium Magnum (beg-douar meur) hag er Grennamzer e oa anavezet evel la Roca de Lisboa.
Emañ e distrig Lisbon, 40 km diouzh ar gêr-benn, en ur park natur anvet « Parque Natural de Sintra-Cascais ». Sevel a ra ar beg-douar ur 140 metr bennak a-us live ar mor. Warnañ ez eus un tour-tan hag ur stal evit an douristed a zeu di a-leizh.

## Gwelet ivez

* Cabo Fisterra
* Cabo Touriñán
a vo kavet e Wikimedia Commons.
# Cabo Corrientes

Cabo Corrientes zo ul lec'hanv spagnolek.

## Mec'hiko

* Cabo Corrientes (Mec'hiko), beg-douar
* Cabo Corrientes, kumun en hanternoz stad Jalisco.

## Broioù all

* Cabo Corrientes (Arc'hantina) beg-douar e gevred proviñs Buenos Aires;
* Carysfort, en Islas Malvinas, a zo Cabo Corrientes e spagnoleg;
* Cabo Corrientes (Cuba)
* Cabo Corrientes (Colombia).

## Pennad kar

* Corrientes
# Cabo Blanco

Cabo Blanco zo un anv-lec'h spagnolek hag anv meur a lec'h :
* Cabo Blanco (Arc'hantina), e Patagonia Arc'hantina;
* Cabo Blanco (Perou), en hanternoz Perou;
* Cabo Blanco (Costa Rica), e ledenez Nicoya en Costa Rica;
* anv spagnolek Ras Nouadhibou, entre Maouritania ha Sahara ar C'hornôg;
* anv spagnolek Cap Blanc, e Mallorca;

## Pennadoù kar

* Cabo Verde
* Cap Blanc
# Cabo Fisterra

Cabo Fisterra zo ur beg-douar 3 km hed hag un uhelenn e greunvaen hag a sav betek 600 m a-us d'ar Meurvor Atlantel, e Fisterra, e proviñs A Coruña e Galiza. Ul lec'h brudet eo, hag un arouez eus ar vro.

## Gerdarzh

Dont a ra an anv eus al latin Finis Terræ, “penn ar bed”, un anv a vagas meur a vojenn.

## Kornokañ

Koulskoude, n'eo ket ar beg-douar pellañ er c'hornôg e lodenn gevrandirel Europa, rak Cabo da Roca, e Portugal, an hini eo; n'eo ket an hini pellañ e Galiza nag e Spagn ivez, rak Cabo Touriñán an hini eo.
Hervez skridoù zo e vije ar memes lec'h evel Promontorio Nerio an douaroniourien roman, met lod a gav dezho eo en Ara Solis emañ, ma veze azeulet an heol.
Un tour-tan zo, savet e 1853, 17 metrad uhelder dezhañ, hag ar gouloù anezhañ, a zo 143 metrad a-us d'ar mor, a daol sklêrijenn war-hed 30 milmor.

## Emgannoù e Cabo Fisterra

Tri emgann war vor zo bet etre Saoz ha Gall hag a zo anavet evel Emgann Cabo Fisterra.
* Kentañ emgann Fisterra, e 1747, ma voe trec'h an amiral saoz George Anson.
* Eil emgann Fisterra, e 1747 ivez, ma voe trec'h an amiral saoz Edward Hawke.
* Trede emgann Fisterra, e 1805, etre listri ar besamiral saoz Robert Calder hag ar Gall Pierre Charles Silvestre de Villeneuve.

## Peñse

Er-maez d'ar beg-douar-se eo e c'hoarvezas peñse al lestr Prestige.

## Skeudennoù

a vo kavet e Wikimedia Commons.
    Gwelout ivez : Skeudennaoueg Fisterra
# Cabo Verde

Cabo Verde (Kab Glas e brezhoneg) zo un anv-lec'h portugalek, hag anv meur a dra.

## Lec'hioù
### Kab Glas

* Cabo Verde, pe Kab Glas — un enezeg hag ur vro eus Afrika, ha portugaleg ar yezh ofisiel anezhi
* Cabo Verde, pe Gourenez ar C'hab Glas — ur beg-douar eus Senegal, en Afrika, dirak an enezeg-se.

### Brazil

* Cabo Verde (Minas Gerais) — kumun e stad Minas Gerais

## Pennadoù kar

* Cabo Rojo
* Cabo Blanco
# Be’Lakor

Be’Lakor a zo ur strollad Melodic-Death metal eus Melbourne, Aostralia. Anv ar strollad a zeu eus un dudenn a zo e Warhammer.

## Istor

Be’Lakor zo bet savet e 2004 e Melbourne, hogen skrivet e oa bet o c'hanaouennoù kentañ e 2005. E 2007 o devoa embannet o album kentañ The Frail Tide, a zo bet kenaozet, enrollet ha kempennet er gêr. An album zo bet degemeret mat gant ar sonvarnerien. E Mezheven 2009 e sinas Be’Lakor ur gevrat gant Prime Cuts Music hag e teuas er-maez an eil album Stone’s Reach. An album-mañ en devoa graet berzh bras hag e oa bet roet dezhañ ar plas kentañ e-touesk an albumoù gwellañ er bloavezh 2009 gant Metal-Storm.net. E Du 2009 e cheñchjont o label da labourat gant Kolony Records da neuze. Sonet o devoa evel strollad a ziviz kentañ e-pad Tro Aostralia ar strollad Viking-Metal a vro-Finland Turisas.
En Eost 2010 e teuas Be’Lakor war wel evit ar wezh kentan er Summer-Breeze-Festival e Dinkelsbühl. E giz-se e krogas ar strollad da vout anavezet gant kalzig a selaouerien. An trede album anvet Of Breath and Bone a voe embannet e 2012. Evel an eil album e voe degemeret mat hennezh (notenn 9/10 gant Metal.de). Un nebeut amzer goude e sonas ar strollad en-dro e festival Summer Breeze hag e festival Brutal-Assault e Josefov (Tchekia).
Er fin ar bloaz 2015 e yeas kuit an taboulinour Jimmy Vanden Broeck eus ar strollad, da labourat gant raktresoù all. Elliott Sansom a erlecrc'hias anezhañ, un den eus Melbourne hag en devoa sonet gant meur a strollad lec'hel evel Future Corpse, Okera pe The Seaford Monster. E C'hwevrer 2016 e sinjont ur gevrat nevez gant Napalm Records d'aozañ hag embann an album nevez anvet Vessels e miz Mezheven.

## Stil

Be’Lakors zo luziet ha munudek o sonerezh. O c'henaozadurioù n'int ket aozet en ur mod plaen "Poz-Diskan-Poz". Klevet e vez perzhioù fonnus gwintet gant perzhioù sioul ha hesonek, gant benvegoù klevedoniel. Ar c'hanaouennoù a c'hall bezañ dishañval-mik o heson hag o zempo eus an eil d'egile, ouzhpenn-se e c'hall padout pep roudenn etre 7 hag 8 munutenn peurliesañ; Withering Strands eus an album Vessels eo an hini hirañ hag a bada 11 munutenn. Ar vouezh a vez graet gant ar gorzailhenn (Kan gutural) evel ma vez graet gant ar ganerien Death-Metal, ha ne vez ket graet kanoù sklaer gant Be’Lakor tamm ebet.
Kalz a ganaouennoù zo teñval ha melkoniel o aergelc'h, setu perak e vez keñveriet ar strollad-se ouzh strolladoù all evel Insomnium pe Omnium Gatherum.

## Pladennrolladur

Albomoù
* 2007: The Frail Tide
* 2009: Stone’s Reach
* 2012: Of Breath and Bone
* 2016: Vessels

## Lec'hiennoù

* Lec'hienn ofisiel
# Bh (lizherenn)

Ul lizherenn latin ispisial eo Bh, bh implijet gant an iwerzhoneg evit skrivañ ar son kensonennel [w] dirak ar vogalennoù a, o pe u (distagadur ledan) e deroù ur silabenn, da skouer ábhar /a:wər/ “danvez” ha /v/ e diwezh ur silabenn, da skouer: dubh /duv/ “du” ha /vʲ/, dirak ar vogalennoù e hag i (distagadur moan), da skouer aibhneacha /avʲnʲəxə/ “stêrioù”.
Implijet e vez ivez a-wezhoù evit treuzskrivañ ar son [bh] e yezhoù all, evel da skouer ar sañskriteg.

## Gwelet ivez

* Divc'hrafenn
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Beàrnaraigh

Beàrnaraigh zo anv meur a enezenn e Bro-Skos :
* Beàrnaraigh Mòr (Great Bernera e saozneg), er c'hornôg da enez Leòdhas
* Beàrnaraigh Beag (Little Bernera), e-kichen Beàrnaraigh Mòr
* Beàrnaraigh na Hearadh, en norzh da Uibhist a Tuath
* Beàrnaraigh Cheann Bharraigh, an hini suañ eus an Inizi Gall pellañ
* Beàrnaraigh (Lios Mòr), e-kichen enez Lios Mòr
# Beàrnaraigh Mòr

Beàrnaraigh Mòr (distaget:; Great Bernera e saozneg), pe Beàrnaraigh hepmuiken pe c'hoazh Beàrnaraigh Leódhais, zo un enezenn e Bro-Skos, er gwalarn da Leòdhas.

## Notennoù

* ↑ Placenames, Iain Mac an Tailleir, Pàrlamaid na h-Alba/Parlamant Bro-Skos, 2003
# Bezv-ar-stêr-Amour

Bezv-ar-stêr-Amour :
| Inizi Kouril ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fagales |
| Kerentiad : | Betulaceae |
| Genad : | Betula |
| Anv skiantel ||
| Betula ermanii (Chamisso) ||
| D'ar vevoniezh e tenn ar pennad-mañ. ||
Bezv-ar-stêr-Amour (Betula ermanii) a zo gwez eus reter Azia e-touez kerentiad ar Betulaceae.
# Bezv-melen

Bezv-melen :
| Betula alleghaniensis ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fagales |
| Kerentiad : | Betulaceae |
| Genad : | Betula |
| Anv skiantel ||
| Betula alleghaniensis (Britton, 1904) ||
| D'ar vevoniezh e tenn ar pennad-mañ. ||
Bezv-melen (Betula alleghaniensis) a zo gwez eus reter Norzhamerika e-touez kerentiad ar Betulaceae.
# Beàrnaraigh na Hearadh

   * Ur bajenn disheñvelout Beàrnaraigh zo ivez.
Beàrnaraigh na Hearadh pe Beàrnaraigh hepmuiken, pe c'hoazh Beàrnaraigh Uibhist (Berneray e saozneg) zo unan eus an Inizi Gall pellañ e gwalarn Bro-Skos. Emañ en norzh da enez Uibhist a Tuath.
Beinn Shlèibhe eo poent uhelañ an enezenn, 93 metr a-us live ar mor.
Tud zo o vevañ e Beàrnaraigh abaoe Oadvezh an Arem d'an nebeutañ. E 2001 e oa 136 a annezidi. Abaoe 1999 eo liammet an enezenn ouzh Uibhist a Tuath war-bouez ur chaoser. A-raok e oa ul linenn bigi-treizh etre an enezenn vras hag an hini vihan.

## Notenn

* ↑ Placenames, Iain Mac an Tàilleir, Pàrlaimid na h-Alba/Parlamant Bro-Skos, 2003
# Beàrnaraigh Cheann Bharraigh

   * Ur bajenn disheñvelout Beàrnaraigh zo ivez.
Beàrnaraigh Cheann Bharraigh pe Beàrnaraigh hepmuiken (anvet Barra Head e saozneg) zo un enezenn didud eus an Inizi Gall, e kreisteiz an inizi pellañ.
Emañ Beàrnaraigh er su da enez Miughalaigh ha gant se ez eo an enezenn suañ eus an enezeg. Didud eo bremañ ; n'eus, evel savadurioù, nemet un tour-tan, daou greñvlec'h (dùn) eus Oadvezh an Houarn, ur vered hag ur c'hae evit dilestrañ.
Gwarezet eo tolead Beàrnaraigh, Miughalaigh hag ar c'herreg tro-dro abalamour d'an evned-mor a vez o neizhiañ eno : goded, poc'haniged, ereved, morvrini ha gouelini.

## Notennoù

* ↑ Placenames, Iain Mac an Tàilleir, Pàrlaimid na h-Alba/Parlamant Bro-Skos, 2003
* ↑ (en) Joint Nature Conservation Committee - Mingulay and Berneray

## Liamm diavaez

a vo kavet e Wikimedia Commons.
# Beşiktaş

Beşiktaş zo ur gumun en Istanboul e Turki.
Ur skipailh mell-droad brudet zo.
# Camborne

Camborne a zo
* anv saoznek ur gêr eus Kernev-Veur a zo Kammbronn hec'h anv kernevek;
* anv ur gêr eus Zeland-Nevez, krouet gant divroidi eus Kernev-Veur.
# Cambre (Bro-C'hall)

Ar stêr Cambre (pe ruisseau du Moulin du Pré) zo ur stêr eus departamant Mayenne, e Bro-C'hall. Dispartiañ a ra an departamantoù Manche ha Mayenne. Tremen a ra dirak dismantroù abati Savigny-le-Vieux, hag aberiñ er stêr Airon el lec'h anvet l'Habit.
# Cambil

Cambil zo ur gumun eus proviñs Jaén, en Andalouzia, e Spagn. An niver annezidi zo 2 643 (2023).
# Camblain-l'Abbé

Kumunioù Frañs :
| Anv | Camblain-l'Abbé |
| Skoed | |
| Lec'hiadur Camblain-l'Abbé e Kanton Aubigny-en-Artois hag en Arondisamant Arras | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de l'Atrébatie |
| Kanton | Aubigny-en-Artois |
| Kod INSEE | 62199 |
| Kod post | 62690 |
| Maer | Pierre-Albert Mayeur |
| Amzer-gefridi | 2008-2014 |
| Gorread | 5,61 km² |
| Led | 50° 22' 26" Norzh |
| Hed | 02° 38' 16" Reter |
| Uhelder kreiz | 112 m |
| Uhelder bihanañ | 103 m |
| Uhelder brasañ | 161 m |
| Poblañs hep kontoù doubl | 645 (2007) |
| Stankter | 114 a./km² |
| Lec'hienn ar gumun | |
Camblain-l'Abbé a zo ur gumun eus departamant Pas-de-Calais (Bro-C'hall).
* An ti-gar kozh

## Monumantoù ha traoù heverk

* An iliz katolik
* korzenn an iliz katolik
* Evel e lod ag ar c’humunioù tro-dro ez eus krochedoù ouzh korzenn an iliz katolik.
# Camboglanna

Camboglanna a oa ur c'hreñvlec'h roman, war Moger Hadrian. An daouzekvet hini e oa, adalek ar reter, etre Banna (Birdoswald) er reter hag Uxelodunum (Stanwix) er gornaoueg. Castlesteads a reer eus al lec'h hiziv.

## Anv

Rivet & Smith.
* Rudge Cup : CAMBOGLANS
* Amiens patera : CAMBOG(LANI)S
* Ravenna 107$_{11}$ : GABAGLANDA; 10736 : CAMBROIANNA
* N. D : Tribunus cogotis primae Aeliae Dacorum, AMBOGLANNA
Talvoudegezh : an draonienn en ur gammbleg

## Istor. Arkeologiezh

* Camboglanna a zo da welout Camlann, an emgann diwhezañ ar Roue Arzhur

## Levrioù talvoudus

* Ordnance Survey : Map of Roman Britain. Southampton. 1956
* A.L.F. Rivet & Colin Smith : The Place-Names of Roman Britain. B.T. Batsford Ltd. London. 1979 - 1982
# Cambiasca

Cambiasca zo ur gumun eus Italia e proviñs Verbano-Cusio-Ossola e Piemonte.
# Camblain-Châtelain

Kumunioù Frañs :
| Anv | Camblain-Châtelain |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arondisamant Béthune |
| Etrekumuniezh | Communauté d'agglomération de l'Artois |
| Kanton | Houdain |
| Kod INSEE | 62197 |
| Kod post | 62470 |
| Maer | Yves Leleu |
| Amzer-gefridi | 2008-2014 |
| Gorread | 10,04 km² |
| Led | 50° 28' 58" Norzh |
| Hed | 02° 27' 50" Reter |
| Uhelder kreiz | 85 m |
| Uhelder bihanañ | 51 m |
| Uhelder brasañ | 177 m |
| Poblañs hep kontoù doubl | 1 607 (2007) |
| Stankter | 160 a./km² |
| Lec'hienn ar gumun | |
Camblain-Châtelain a zo ur gumun eus departamant Pas-de-Calais (Bro-C'hall).